Mayi wāyə́gələ, bíége ma. Mayi wa lɛ̂ édzí mə̄ ngáyén, 18édzí mim̀fəfə́g mí bod myáyə́gələ təge sɔ́li dzóm[1] bə́ ngákúli fɔ́ɔ́ dɔ́ á ngə́ə́ŋ, ḿból bə́ ngánɔŋ á bə̄mvāmbá bábán[2] 19ḿbɔ̄ etám ǹnam ó ngávə̂ban, ńdɔ tɔ ǹdzín ḿbɔ̄g m̀bɔ́g á ndzí kig sɔ́ ábə̄ bɔ́ tɔ éyɔŋ é nə́ dzyá. 20M̀bə̂ mod a dúŋ fɔ́ɔ́ ai miǹtyé á məmǒs mə́sə̄ yā ényiŋ dzíé; tɔ́ é mod a tíbili bod ǎ nyīŋ táŋ mim̀bú fé, 21bidǔŋ məsis byâsogozo nyé á mə̄lɔ́ étēde. Á zāŋ mvɔí étēde ngǎ ńsa byə́m a yi nyé sɔ́ tsǎg bītá ? 22A sə́ kig dzǎm fidǐ naa a yi kwí á díbi, a tála fɔ́ɔ́ anə́ ńdzɔmbɔ ókəŋ wáyi nyé dzii.